Diari Oficial de la Generalitat Valenciana


Sumari del DOGV 4790, del 05-07-2004 (2004/6816)

Informació pública de la suspensió temporal de l'atorgament de llicències de parcel·lació de terrenys, edificació i demolició, així com tramitació de qualsevol programa, en zones del terme municipal.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4790

Data del DOGV
:   05-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6816


Organisme emissor
:   Ajuntament de Godelleta

Tipus de document
:   Anunci

Informació pública de la suspensió temporal de l'atorgament de llicències de parcel·lació de terrenys, edificació i demolició, així com tramitació de qualsevol programa, en zones del terme municipal. [2004/Q6816]
  
El Ple d'este ajuntament, en la sessió ordinària feta el 23 de juny de 2004, en virtut del que establix l'article 57 de la Llei 6/1994, de 15 de novembre, Reguladora de l'Activitat Urbanística, i l'article 152 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, va adoptar l'acord de suspensió temporal de l'atorgament de llicències de parcel·lació de terrenys, edificació i demolició per a determinades zones en relació amb qualsevol ús constructiu o de programació o en benefici a la seua ordenació, a fi d'estudiar-ne la formació o reforma. Així mateix, se suspén la tramitació de qualsevol programa a les zones establides d'acord amb el que regula la normativa urbanística aplicable a la Comunitat Valenciana.
  
Les àrees per a la quals s'establix la suspensió esmentada són les següents:
  
Zona 1. Dividida al seu torn en tres subzones:
  
Subzona 1a: limita al nord amb l'antiga CV-50 i al sud amb el barranc del Gitano.
  
Subzona 1b: situada a continuació de l'anterior, entre l'autovia CV-50 en construcció i la carretera actual, situada a un costat i a l'altre de la CV-420.
  
Subzona 1c: com a prolongació de l'anterior, amb la carretera CV-420 com a límit nord, el barranc de la Fuentecita com a límit sud i la urbanització La Fuentecita com a límit est.
  
Zona 2. La Huerta. Es correspon amb els terrenys no consolidats situats a l'est del nucli urbà. El límit est es defineix per la delimitació de sòl urbà del Pla General vigent, l'oest per les illes consolidades i l'avinguda de Vicente Lassala.
  
Zona 3. Es correspon amb el triangle format per l'autovia CV-50 en construcció i la confluència dels barrancs del Gitano i la Fuentecita.
  
Zona 4. Illa de sòl urbà no consolidada situada al vèrtex sud-est del nucli urbà.
  
Zona 5. Franja de terreny que conforma el límit sud del nucli urbà, i que inclou la zona coneguda com a ciutat jardí a la vora de l'antic quarter.
  
Zona 6. Delimitada, al nord pel barranc de la Fuentecita, al sud-est per la CV-50 en construcció i a l'oest per l'antiga carretera.
  
Zona 7. Situada a l'oest del nucli, com a continuació d'este, coneguda com La Calera. Limita al nord amb la CV-420 i al sud amb el barranc de la Fuentecita.
  
Zona 8. Situada al sud de l'anterior, a l'altre costat del barranc de la Fuentecita que la limita pel nord. Es coneix com la Loma del Bueno.
  
Zona 9. Situada a l'extrem nord-est del terme municipal. Limita al nord amb la urbanització Los Mirasoles i a l'est amb la Masía de los Escolapios i la carretera CV-420.
  
El termini de suspensió acordat serà d'un any comptador des de la data de publicació d'este anunci, tret que s'haguera produït dins d'este termini l'acord de sotmetre al període d'informació pública el Pla General de Godelleta, en este cas la suspensió es mantindrà per a les àrees esmentades i per a totes aquelles les noves determinacions de planejament de les quals suposen la modificació de l'ordenació urbanística i els seus efectes s'extingiran definitivament transcorreguts dos anys des de la publicació d'este acord.
  
Cosa que es fa pública perquè se'n prenga coneixement general, de conformitat amb el que disposa l'article 57.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte transcrit anteriorment, que és definitiu en la via administrativa, es podrà impugnar en el termini de dos mesos, comptats des del sendemà de la publicació en el Diari Oficial de la Generalitat Valenciana, mitjançant la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder exercitar, si és procedent, qualsevol altre que s'estime procedent.